Tuhkur (värvus)

Tuhkur (inglise keeles mealy, prantsuse keeles pangaré) on hobuse karvavärvus, mille puhul on üldiselt heledas või hallis karvkattes pruune karvu, silmade ja mokkade ümbrus ning kõhualune on heledamad. EKSS seletuse järgi tähendab tuhkur tuhakarva heleda karvaga hobust, ilukirjanduses on sõna kasutatud segakarvaliste hobuste kohta. Värvinimetust kasutatakse ainult hobuste puhul. See geen ja fenotüüp on omane idamaistele ulukhobustele, näiteks esineb ka prževalski hobusel. Eestikeelses liiginimes tuhkur paju (Salix cinerea) on sõna "tuhkur" tuhkhalli (ladina keeles cinerea 'tuhakarva') tähenduses. Tuhkur värvus esineb fenotüübis mitmetel hobuslastel ja väikestel kaamellastel, eriti selgelt hobusel, eeslil ja alpakadel. Seda iseloomustab karvkatte teatud alade väksem pigmenteeritus: koon, silmaümbrus, kõht ja jäsemete sisekülg on heledama karvaga. Sellise karvavärvuse jaotuse puhul on tegemist looduses laialt levinud vastuvarjutuse printsiibiga. Prževalski hobune Trait du Nord tõugu hobuse tuhkur värvus Ulukvõik Norra fjordihobune tuhkru värvusega Exmoori poni Tegemist on pigem haruldase karvavärvusega. Seda kohtab vanapärastel hobusetõugudel nagu Norra fjordihobune ja Exmoori poni. Tuhkrule värvusele iseloomulikke värvivarjundeid on alati kirjeldatud ka eesti hobusel. Eestikeelse nimetusega tuhkur võidakse osutada, et ka just tuhkrul esineb sarnane mask ja varjundid kehal. Eestikeelses Piiblis on tuhkruks hobuseks tõlgitud hobune, kellel ratsutab neljas apokalüptiline ratsanik Johannese Ilmutusraamatus. Koinee-kreekakeelses originaalis on see värvus χλωρός khlōros, mis tähendab kollakasrohelist, kahvatukollast, kahvatut hallikaskollast. Vanakreeka arstiteaduslikes kirjutistes tähendas see värvinimetus surnukeha haiglast kahvatut värvust. Mõned tänapäeva kunstnikud on kujutanud neljanda ratsaniku hobust otsesõnu rohelisena, vanemad kujutised pigem kollasena või hallina. Sama Ilmutusraamatule toetuvat eestikeelset vastet kasutatakse Agatha Christie kriminaalromaani "Tuhkur hobune" (inglise keeles "The Pale horse", 1961) tõlkes. kimmel võik ulukvõik https://www.eki.ee/dict/ekss/index.cgi?Q=tuhkur&F=M I. Randlaht. Värvuste nimetustest eesti keeles. - Eesti hobune. Artiklite kogumik. Tallinn, 2011 Eesti hobuse värvused. - EHKAS – Eesti hobuse eest T. Randlaht. Heal hobusel ei ole värvi. - Eesti hobune. Artiklite kogumik. Tallinn, 2011 "Codex Sinaiticus". Originaali arhiivikoopia seisuga 30. oktoober 2013. Vaadatud 23. detsembril 2020. χλωρός , ά, όν. - H. G. Liddell, R. Scott. A Greek-English Lexicon. - www.perseus.tufts.edu https://web.archive.org/web/20131102173818/http://revelation4today.com/revelation-6-apocalypse-horses.html "Arhiivikoopia". Originaali arhiivikoopia seisuga 15. jaanuar 2021. Vaadatud 23. detsembril 2020.{{netiviide}}: CS1 hooldus: arhiivikoopia kasutusel pealkirjana (link) http://www.esotericmeanings.com/revelations-four-horses-of-the-apocalypse/ https://www.ucg.ca/booklets/horsemen-revelation/horsemen-revelation-pale-horse-pestilence https://upload.wikimedia.org/wikipedia/commons/2/29/Dionysiou_monastery_-_Apocalypse._Four_Horsemen.jpg https://upload.wikimedia.org/wikipedia/commons/1/10/Moldovita_Fresco.jpg https://upload.wikimedia.org/wikipedia/commons/d/dd/B_Facundus_135.jpg https://upload.wikimedia.org/wikipedia/commons/c/c7/Schlosskirche_Eisenberg_Deckenbild2_crop2.jpg https://en.wikipedia.org/wiki/Four_Horsemen_of_the_Apocalypse#/media/File:Apocalypse_vasnetsov.jpg